Source: https://ispis.sk/judikatura/KSKE/6Sp10/2011
Timestamp: 2020-04-08 08:01:33+00:00
Document Index: 9458941

Matched Legal Cases: ['§ 5', '§ 18', '§ 22', '§ 31', '§ 42', '§ 31', '§ 250', '§ 22', '§ 30', '§ 30', '§ 42', '§ 31', '§ 42', '§ 250', '§ 250', '§ 2', '§ 6', '§ 42', 'súd ', 'súd ', '§ 5', '§ 18', '§ 22', '§ 31', '§ 42', '§ 31', 'Súd ', '§ 250', '§ 250', '§ 22', '§ 30', '§ 30', '§ 42', 'Súd ', '§ 31', '§ 42', '§ 250', 'súd ', '§ 2', '§ 6']

KSKE 6 Sp 10/2011 - iSpis
iSpis Judikatúra – KSKE 6 Sp 10/2011
KS v Košiciach, dátum 08.02.2012, sp.zn. KSKE 6 Sp 10/2011
SPR zákon č. 162/1995 OSP
§ 5 ods. 1 zákona č. 162/1995 § 18 ods. 2 písm. a) zákona č. 162/1995 § 22 ods. 2 zákona č. 162/1995 § 31 ods. 3 zákona č. 162/1995 § 42 ods. 2 písm. c) OSP § 31 ods. 1 OSP § 250l OSP § 22 ods. 5 zákona č. 162/1995 § 30 ods. 1 zákona č. 162/1995 § 30 ods. 5 zákona č. 162/1995 § 42 ods. 3 zákona č. 162/1995 § 31 ods. 1 zákona č. 162/1995 § 42 ods. 2 písm. c) zákona č. 162/1995 § 250q ods. 2 OSP § 250k ods. 1 OSP § 2 ods. 4 zákona č. 71/1992 § 6 ods. 2 OSP § 42 ods. 3 OSP
Súd: Krajský súd Košice Spisová značka: 6Sp/10/2011 Identifikačné číslo súdneho spisu: 7011200459 Dátum vydania rozhodnutia: 09. 02. 2012 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2012:7011200459.2
Krajský súd v Košiciach samosudkyňou JUDr. Juditou Jurákovou v právnej veci navrhovateľov 1/ T. P., I. J. XXX/X, W. - Š., 2/ T. P.Á., I. J. XXX/X, W. - Š., 3/ L. P., T. X, T., L. X. X. X, W., proti odporcovi Správa katastra W. - C., pracovisko T. B. X., L. XX, T. B. X., v konaní o preskúmanie rozhodnutia odporcu č. V 185/11 zo dňa 28.3.2011, takto
P o t v r d z u j e rozhodnutie odporcu č. V 185/2011 zo dňa 28.3.2011.
Navrhovatelia - T. P., T. P., C. X. I. J. XXX/X W. - Š. a L. P., T. X, T., prechodne bytom X. X, W., sú povinní spoločne a nerozdielne zaplatiť na účet KS Košice sumu 33,- EUR, do 3 dní od právoplatnosti rozsudku.
Napadnutým rozhodnutím odporca ako orgán príslušný na rozhodovanie o povolení vkladu do katastra podľa § 5 ods. 1 zák.č. 71/1967 Zb. o správnom konaní /ďalej len Správny poriadok/, ďalej podľa ust. § 18 ods. 2 písm. a/, ust. § 22 ods. 2 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam v platnom znení, ďalej len katastrálny zákon , rozhodol podľa § 31 ods. 3 katastrálneho zákona vo veci navrhovateľov v tomto konaní tak, že návrh na vklad zamietol.
V dôvodoch rozhodnutia uviedol, že navrhovatelia žiadali na základe zámennej zmluvy zo dňa 16.2.2011 povoliť vklad k predmetným nehnuteľnostiam, tam uvedených. V záhlaví zmluvy bolo nezrozumiteľné označenie zmluvných strán, ktoré nekorešpondovalo s podpismi a návrhom na vklad; nehnuteľnosti neboli označené úplnými a správnymi údajmi katastra a nebola dostatočne vyjadrená vôľa účastníkov predmetného úkonu. Nezrozumiteľné bolo aj ustanovenie zmluvy, že sa nepreviedla ťarcha domu zabezpečená hypotékou. Ťarcha - záložné právo v prospech záložného veriteľa bola vyznačená na nehnuteľnosti vedenej na LV č. XXX. W..Ú.. T., vo vlastníctve P. T. a P. T.,
Správny orgán ďalej zistil, že L. P. uzatvoril zmluvu sám, pričom žije s KH. P., obaja mali uvedený trvalý pobyt na I. J. Č.. X, podiel 1/1, právny úkon trpí absolútnou neplatnosťou. Z listu vlastníctva č. XXXX ďalej vyplýva, že stavba - dom súpisného čísla XXX je jedna stavba na parcele č. XXXX/X, XXXX/X, XXXX/X a takto má byť správne označená aj v zmluve.
Pri označení pozemku XXXX/X k.ú. T. o výmere 996 m2, zastavané plochy a nádvoria - chýba údaj o registri, v ktorom je evidovaný /reg. CKN/.
Vyhlásením platnosti obnoveného operátu v katastrálnom území T. s účinnosťou od 1.3.2011 došlo k zmene údajov katastra a v čase rozhodovania o povolení vkladu boli dotknuté nehnuteľnosti zapísané na LV č. XXX ako pozemky : parc. registra S. XXXX o výmere 954 m2, druh zastavané plochy a nádvoria, parc. registra S. Č.. XXXX o výmere 132 m2, druh zastavané plochy a nádvoria a stavba súpisného čísla XXX na parcele č. XXXX dom.
Dôvody, pre ktoré návrh na vklad nebol povolený, spočívali v nesplnení zákonných podmienok, citovaných v napadnutom rozhodnutí, § 42 ods. 2 písm. c/, § 31 ods. 1, 3 katastrálneho zákona.
Navrhovatelia proti vyššie uvedenému rozhodnutiu podali opravný prostriedok.
V dôvodoch opravného prostriedku uviedli, že zámenu domov už urobili, a to, že z I. J. išli bývať do T. a L. P. išiel bývať z T. na I. J., pričom ťarchu - hypotéku mal L. P. previesť na svoj dom na I. J., čo sa tak nestalo. Navrhovatelia - manželia P., nechcú bývať v dome s ťarchou. Uviedli ďalej, že sa chcú vrátiť na I. J.P. a L. P. by sa mal vrátiť do T..
K opravnému prostriedku sa vyjadril odporca dňa 4.5.2011. Správny orgán zotrval na svojom stanovisku uvedenom v napadnutom rozhodnutí.
Účastník konania, L. P. sa k podanému opravnému prostriedku vyjadril dňa 20.12.2011. Uviedol, že je t.č. v rozvodovom konaní a poukázal na sporné vlastnícke vzťahy, ktoré má v súdnom konaní s jeho rodinou. Tvrdil, že chce previesť zámenu a užívať dom v T..
Súd preskúmal napadnuté rozhodnutie odporcu podľa ust. § 250l a nasl. O.s.p. a zistil, že rozhodnutie odporcu bolo vydané v súlade s platnou právnou úpravou.
Podľa ust. § 250l O.s.p. /Občiansky súdny poriadok/, podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov.
Z administratívneho spisu odporcu vyplýva, že na základe zámennej zmluvy zo dňa 16.2.2011 účastníci správneho konania L. P., a manželia P. žiadali zrušiť zámennú zmluvu z dôvodu, že sa nepreviedla ťarcha domu zabezpečená hypotékou.
V kompetencii správy katastra nie je rozhodovanie o zrušení zámennej zmluvy, ide o inštitút občiansko- právny a účastníci zmluvných strán, majú iné možnosti domáhať sa jej zrušenia súdnou cestou.
Návrhom na vklad doručeným Správe katastra W. - C. dňa 1.3.2011 účastníci vyššie uvedenej zámennej zmluvy žiadali zápis do katastra tak, aby bol vlastníkom nehnuteľnosti zapísanej na LV č. XXXX, k.ú. W. - Š. T. P., súpisné č. na parcele č. XXXX/X, dom v podiele 1/1, stavba súpisného čísla XXX na parcele č. XXXX/X, pozemok nie je predmetom prevodu.
K pozemku č. XXXX/X o výmere 996 m2, druh pozemku zastavané plochy a nádvoria, stavba - súp. č. XXX na parcele XXXX/X, dom, zápis uskutočniť v prospech L. P., k.ú. W. - T..
Navrhovatelia v opravnom prostriedku nenamietali nezákonnosť rozhodnutia podľa hmotnoprávnych ustanovení katastrálneho zákona, domáhali sa iba toho, aby sa im vrátili nehnuteľnosti v pôvodnom stave, teda aby sa anulovala zámenná zmluva.
Takýto postup na základe návrhu na povolenie vkladu, nie je možný.
Podľa ust. § 22 ods. 5 katastrálneho zákona, v katastrálnom konaní sa postupuje podľa všeobecných predpisov o správnom konaní, ak tento zákon alebo iný zákon neustanovuje inak.
Podľa ust. § 30 ods. 1 katastrálneho zákona, účastníkom konania o povolení vkladu je účastník právneho úkonu, na ktorého základe má vzniknúť, zmeniť sa alebo zaniknúť právo k nehnuteľnosti.
a/ meno, priezvisko a miesto trvalého pobytu, ak ide o účastníka konania fyzickú osobu; obchodné meno, názov a sídlo, ak ide o účastníka konania právnickú osobu,
b/ označenie správy katastra, ktorej je návrh adresovaný,
c/ označenie právneho úkonu, na ktorého základe má vzniknúť, zmeniť sa alebo zaniknúť právo k nehnuteľnosti; ak sú predmetom návrhu na vklad právne vzťahy z viacerých právnych úkonov, označia sa všetky právne úkony.
Podľa ust. § 30 ods. 5 cit. zákona, prílohou k návrhu na vklad je zmluva, na ktorej základe má byť zapísané právo k nehnuteľnosti do katastra, v dvoch vyhotoveniach. Ďalšími prílohami sú :
a/ verejná listina alebo iná listina, ktorá potvrdzuje právo k nehnuteľnosti, ak toto právo k nehnuteľnosti nie je vpísané na liste vlastníctva,
b/ identifikácia parciel, ak vlastnícke právo k nehnuteľnosti nie je vpísané na liste vlastníctva,
c/ geometrický plán, ak sa pozemok rozdeľuje alebo zlučuje alebo pri zriadení vecného bremena k pozemku,
d/ dohoda o splnomocnení, ak je účastník konania zastúpený splnomocnencom; podpis splnomocniteľa musí byť osvedčený, ak sa osvedčenie podpisu vyžaduje podľa § 42 ods. 3,
e/ oznámenie podľa odseku 3 v papierovej podobe.
Z listu vlastníctva č. XXX, vyhotoveného dňa 1.3.2011 vyplýva, že manželia P. získali nehnuteľnosť - parcely č. XXXX, XXXX v k.ú. T. so zastavanými plochami a nádvoriami + dom, na základe zámennej zmluvy a povoleného vkladu pod č. P. 937/09 zo dňa 25.11.2009. V časti C uvedeného LV je uvedené, že na nehnuteľnosti viazne ťarcha a to záložné právo k predmetnej nehnuteľnosti v prospech U. U., H..U.., v prípade, ak pravdepodobne L. P. nebude splácať hypotekárny úver. V súčasnosti, je navrhovateľ v 3/ rade v rozvodovom konaní, ako tvrdil vo svojom vyjadrení zo dňa 20.11.2011, preto zámenná zmluva zo 16.12.2011 nie je spôsobilou listinou na zmenu vlastníckych vzťahov, keďže na LV č. XXXX k.ú. W. -
Š. sú uvedení vlastníci P.Š. L. a W. P., v podiele 1/1, titul nadobudnutia - rozhodnutie o povolení vkladu zámennej zmluvy P. 937/09 zo dňa 25.11.2009, Z. 6264/09, pol. V.z. XXX/XX, žiadosť o zápis do BSM - Z - XXXX/XX v.z. XXX/XX.
Z vyššie uvedeného vyplýva, že došlo k obmedzeniu práva L. P. nakladať s predmetom nehnuteľnosti na uvedenej zámennej zmluve zo dňa 16.2.2011 ako výlučný vlastník, preto nebola splnená podmienka pre povolenie vkladu podľa návrhu zo dňa 1.3.2011. Súd sa stotožňuje s právnym záverom odporcu, pokiaľ poukazoval na ust. § 31 ods. 1, 3 a § 42 ods. 2 písm. c/ katastrálneho zákona.
O náhrade trov konania bolo rozhodnuté v súlade s ust. § 250k ods. 1 prvá veta O.s.p., navrhovatelia neboli v konaní úspešní, preto súd náhradu trov konania nepriznal.
Za podaný opravný prostriedok sú navrhovatelia spoločne a nerozdielne povinní zaplatiť súdny poplatok, podľa ust. § 2 ods. 4 druhá veta zákona č. 71/1992 Zb. v znení zák.č. 136/2010 Z.z. o súdnych poplatkoch a poplatku za výpis z registra trestov, podľa ktorého, poplatníkom je tiež ten, kto podal opravný prostriedok proti rozhodnutiu správneho orgánu a v konaní nebol úspešný. Poplatok za podaný opravný prostriedok predstavuje 33,- EUR podľa § 6 ods. 2, 3, pol. 10 písm. b/ Sadzobníka k zákonu o súdnych poplatkoch.